open-index/open-wikipedia-markdown huggingface dataset:
IPhone 15

**iPhone 15** va **iPhone 15 Plus** – bu Apple Inc. tomonidan ishlab chiqilgan smartfonlar. Ular iPhone 14 dan keyingi o'n yettinchi avlod iPhone smartfonlari hisoblanadi. iPhone taqdimoti 2023-yil 12-sentabrda iPhone 15 Pro va Pro Max variantlari, Apple Watch 9 seriyasi va Apple Watch Ultra 2 bilan eʼlon qilindi.Yangi iPhone gadjetlari 2023-yil 22-sentyabrdan sotuvga chiqariladi, oldindan buyurtmalar esa 15-sentabrdan boshlanadi.

## Tarixi
2021-yilda Yevropa Komissiyasi USB-C-ni Yevropa Ittifoqidagi barcha qurilmalarda, shu jumladan iPhonelarda joriy qilish taklifini koʻrib chiqishni boshladi. Apple tahlilchisi Ming-Chi Kuoning taʼkidlashicha, Apple 2023-yilga kelib oʻzining xususiy Lightning ulagichidan voz kechadi. Taklif 2022-yil oktabr oyida qonunga kiritilib, Radio jihozlari boʻyicha direktivaga aylandi. Apple oʻsha oyda Yevropa Ittifoqi qoidalariga rioya qilishini tasdiqladi.

## Texnik xususiyatlari

#### Displey
iPhone 15  displey Super Retina XDR OLED. Piksel oʻlchami 2556×1179 piksel zichligi 460 PPI. iPhone 15 Plus , piksel oʻlchami 2796 × 1290, piksel zichligi 460 PPI bilan bir xil texnologiyaga ega displey. Ikkala model ham Super Retina XDR OLED displeyiga ega. Odatdagi yorqinligi 1000 nitsgacha, eng yuqori yorqinligi ichkarida(HDR) 1600 nitsgacha va eng yuqori yorqinligi tashqarida 2000 nitsgacha yetadi. Dinamik orol funksiyasi endi iPhone 15 da standart boʻlib, displey burchagini almashtiradi.

#### Dizayni
iPhone 15 va iPhone 15 Plus 5 ta yangi rangda, koʻk, pushti, sariq, yashil va qora ranglarda taqdim etiladi.

#### Zaryadlash va uzatish tezligi
iPhone 15 va iPhone 15 Plus USB 2.0 uzatish tezligiga ega (taxminan 480 Mbit/s/60 Mbit/s gacha)USB-C’dan foydalanadi. iPhone 15 Pro va iPhone 15 Pro Max’da esa uzatish tezligi USB 3.1.(taxminan 10Gbps / 1,25GBps gacha).

#### Video chiqishi
Barcha iPhone 15 modellari 4K HDR bilan USB-C video chiqishi orqali DisplayPort alternativ rejimini qoʻllab-quvvatlaydi.

Oldingi iPhone modellari (iPhone 5 dan iPhone 14 gacha) Lightning ulagichidan foydalanilgan bol’sa, endilikda iPhone 15 modelidan boshlab USB ulagichlaridan foydalaniladi.

#### Batareya
iPhone 15 Plus foydalanuvchilarga 26 soatgacha video va 100 soatgacha audio tinglash imkonini yaratadi.iPhone 15 esa biroz kamroq, 20 soatgacha video va 80 soatgacha audio ijro etish imkonini beradi.

### Dasturiy taʼminot
iPhone 15 va iPhone 15 Plus iOS 17 bilan ishga tushadi. Shu jumladan 15 va 15 Plus modellarida Dynamic Island mavjud.

## Yana qarang
* iPhone modellari roʻyxati
* iPhone tarixi
* Smartfonlarni taqqoslash
* Eng koʻp sotiladigan mobil telefonlar roʻyxati
* iPhone modellari xronologiyasi

## Manbalar
Məmmədtağı Bağırov

**Bagirov Mamedtagi Abbos oʻgʻli** (, 1890-yil 5-avgust – 1961-yil 16-aprel) – ozarbayjon-sovet opera baritoni, Ozarbayjon Davlat opera va balet teatrining solisti, Ozarbayjon SSR xalq artisti (1938).

## Tarjimai holi
Mamedtagi Bagirov 1890-yilda Bokuda tugʻilgan. Ikki yil mullaxonada (musulmon ruhoniy maktabida) tahsil olgan, besh yil ilgʻor rus-tatar maktabida oʻqigan. Ilk bor 1909-yilda „Nicat“ teatr truppasida ijro etilgan Uzeyir Hojibeyovning Layli va Majnun operasida xor tarkibida sahnaga chiqqan, bundan tashqari dramatik va komediya spektakllarida epizodik rollarni ijro etgan. Xonanda 1914-yildan beri yakkaxon ijrochi sifatida faoliyat yuritgan.

1914—1919-yillarda Mamedtagi Bagirov Huseyngulu Sarabskiy yaratgan „Safo“, „Musulmon opera artistlari“, „Aka-uka Zulfugar Bey va Uzeyir Bey Hojibeyovlar boshqaruvi“ teatr truppalarida chiqish qilgan. Oʻsmirlik yillaridanoq „Aragi“ laqabini oldi. Baʼzi dastur plakatlarida uning taxallusi „Iroqlik“ deb berilgan.

Mamedtagi Bagirov 1920-yildan Ozarbayjon drama teatrining opera truppasida ishlagan. 1925-yilda jamoa Ozarbayjon drama teatrini tark etib, rus operasiga oʻtgandan soʻng, Mamedtagi Bagirov yangi teatr truppasiga qoʻshilgan.

Mamedtagi Bagirov 1934-yilda Glierning „Shohsanam“ operasida Shohvalad rolini, keyinchalik Muslim Magomayevning „Nargiz“ operasida Ogʻalarbey obrazini, shuningdek, 1937-yilda Uzeyir Hojibeyovning „Koʻrogʻli“ operasida Hasanxon rolini ijro etgan.

1938-yilda Bagirovga Ozarbayjon SSR xalq artisti unvoni beriladi. Mamedtagi Bagirov 1959-yilgacha Ozarbayjon opera va balet teatri sahnasida chiqishlar qilgan.

1938-yilda Moskvada boʻlib oʻtgan Ozarbayjon sanʼati va adabiyotining oʻn kunlik festivalida M. T. Bagirov muvaffaqiyatli ishtirok etgan. Oʻn kunlik festivaldan soʻng Rossinining „Sevilya sartaroshi“ operasida Don Bazilio, „Arshin mal alan“ operettasida Sulton Bey obrazini va boshqa rollarni ijro etgan.

## Mukofotlari
* Ozarbayjon SSR xizmat koʻrsatgan artist – 1934-yil 25-may
* Mehnat Qizil Bayroq ordeni – 1938-yil 17-aprel
* Ozarbayjon SSR xalq artisti – 1938-yil 4-dekabr
* „Kavkaz mudofaasi uchun“ medali
* „1941-1945-yillardagi Ulugʻ Vatan urushidagi jasoratli mehnati uchun“ medali
* „Hurmat Belgisi“ ordeni

## Manbalar
Katsuura (Chiba)

– Yaponiyaning Chiba prefekturasida joylashgan shahar hisoblanadi.

## Geografiyasi
Katsuura Chiba prefekturasining janubi-sharqiy sohilida, Bōsō yarim orolining tahminiy markazida boʻlib, prefektura poytaxti Chibadan tahminan 55 kilometr va Tokio markazidan 70-80 kilometr uzoqlikda joylashgan. Sharqdan Tinch okeani bilan chegaradosh. Shaharning uchdan ikki qismi togʻlidir. Shaharning bir qismi Minami Bōsō Quasi milliy bogʻida joylashgan.
### Atrofdagi munitsipalitetlar
Chiba prefekturasi

* Kamogava
* Isumi
* Otaki
* Onjuku

### Iqlimi
Katsuura, Kuroshioga yaqin boʻlgani tufayli nam subtropik iqlimga ega (Köppen iqlim tasnifi *Cfa*). Katsuura, Chōshi shahri bilan birga, Chiba prefekturasida eng salqin oylari yozga toʻgʻri keladi Avgust – eng issiq oy, oʻrtacha harorat  va baʼzi kunlar  dan oshadi. Eng sovuq oy yanvar oyi hisoblanib, oʻrtacha harorat .

## Demografiyasi
Yaponiya aholini roʻyhatga olish maʼlumotlariga koʻra, Katsuura aholisi soʻnggi 70 yil ichida asta-sekin kamayib borayotgan hudud sifatida topildi.

## Hukumati
Katsuura toʻgʻridan-toʻgʻri saylanadigan hokim va 14 aʼzodan iborat bir palatali shahar kengashiga ega boʻlgan mer-kengash boshqaruv shakliga ega. U Chiba prefekturasi assambleyasiga bitta aʼzosini qoʻshadi. Milliy siyosat nuqtai nazariga koʻra, shahar Yaponiya Diet quyi palatasining Chiba 11-okrugiga kiradi.

## Iqtisodiyoti
Katsuura tarixan baliq ovlash porti sifatida tanilgan va hozirda Chiba prefekturasida Chōshi shahridan keyin ikkinchi oʻrinda turadi. Katsuurada toʻqqizta faol baliq ovlash porti mavjud, ularning eng kattasi Katsuura porti hisoblanadi.

## Manbalar
Narashino

– Yaponiyaning Chiba prefekturasida joylashgan shahardir.

## Geografiyasi
Narashino Chiba prefekturasining shimoli-gʻarbiy qismida joylashgan boʻlib, janubi-gʻarbda Tokio koʻrfazi va sharqda Chiba prefekturasi poytaxti bilan chegaradosh. Tokio markazidan taxminan 20-30 kilometr uzoqlikda joylashgan.

Shahar Shimōsa Plateauda joylashgan.

### Atrofdagi munitsipalitetlar
Chiba prefekturasi

* Chiba
* Funabashi
* Yachiyo

### Iqlimi
Narashino nam subtropik iqlimga ega (Köppen *Cfa*), yozi issiq, qishi salqin va qor yogʻmaydi. Narashinoda oʻrtacha yillik harorat 15,4&nbsp;°C. Yillik oʻrtacha yogʻin miqdori 1410&nbsp;mm, eng yomgʻirli oy sentyabr oyidir. Avgustda eng yuqori harorat 26,9 atrofida&nbsp;°C, eng pasti esa yanvarda, 4,9 atrofida&nbsp;°C boʻladi.

## Demografiyasi
Yaponiya aholini roʻyxatga olish maʼlumotlariga koʻra, Narashino aholisi 1950-yil va 1990-yillar orasida tez oʻsgan.

## Tarixi
Meiji qayta tiklanishidan soʻng, 1889-yil 1-aprelda Chiba okrugida umumiy aholisi 4500 kishi boʻlgan beshta kichik qishloqni birlashtirib,  tashkil etilgan. Hudud faqat temir yoʻlning kelishi bilan rivojlana boshlagan va Tsudanuma 1903-yil 3-martda 6000 aholiga ega shahar maqomiga koʻtarildi.

## Hukumati
Narashino toʻgʻridan-toʻgʻri saylanadigan mer va 30 aʼzodan iborat bir palatali shahar kengashiga ega boʻlgan mer-kengash shakliga ega. Narashino Chiba prefekturasi assambleyasiga ikki aʼzosini qoʻshadi. Milliy siyosat nuqtai nazaridan, shahar Yaponiya Diet quyi palatasining Chiba 2-okrugiga kiradi.

## Iqtisodiyoti
Sohilboʻyi hududi, asosan, qayta tiklangan yerlarda joylashgan Keiyō sanoat zonasining bir qismi boʻlib, koʻplab ogʻir sanoat, ayniqsa kimyoviy ishlov berish bilan bogʻliq.

## Manbalar
Mahmud Ismoilov

**Mahmud Ismoilovich Ismoilov** (1929-2010) – sovet va tojik botanik olimi, Tojikiston Respublikasi Fanlar akademiyasi muxbir aʼzosi (1991).

## Hayoti
Mahmud Ismoilov 1929-yil Samarqand shahrida tugʻilgan. Oʻrta maktabni tamomlagach Alisher Navoiy nomidagi Samarqand davlat universitetiga oʻqishga kirdi va universitetni 1949-yilda tamomladi. Bir muddat Qashqadaryo viloyatining Yakkabogʻ tumanidagi maktabda oʻqituvchilik qilgan (1949—1952). Keyinchalik Tojikiston Fanlar akademiyasi Botanika instituti aspiranti akademik P.N.Ovchinnikov rahbarligida nomzodlik dissertatsiyasini himoya qildi (1954). Tojikiston SSR Fanlar akademiyasi Botanika instituti Dushanbe botanika bogʻi kichik, katta ilmiy xodim (1955—1960), direktor (1960—1967) lavozimlarida faoliyat yuritgan. 1967—1993-yillarda Botanika instituti Dushanbe botanika bogʻi rahbarligiga tayinlangan. Mahmud Ismoilov Tojikiston Davlat universitetining botanika fakultetida dars bergan. U 1993—1998-yillarda Tojikiston SSR Fanlar akademiyasi Botanika instituti direktori boʻlgan. 1998—2008-yillarda Tojikiston Fanlar akademiyasi „Tojikles“ oʻrmon xoʻjaligi birlashmasida bosh ilmiy xodim boʻlib ishlagan.

Ilmiy qiziqishlari: fitotsenologiya, oʻsimliklar sistematikasi va introduksiyasi.

Biologiya fanlari doktori (1976), professor (1980). Tojikiston Respublikasi Fanlar akademiyasi muxbir aʼzosi (1991).

Tojikiston SSR xalq taʼlimi aʼlochisi. Tatariston Respublikasida xizmat koʻrsatgan fan arbobi. V.I.Lenin tavalludining 100 yilligi munosabati bilan „Jasoratli mehnati uchun“ medali va „Mehnat faxriysi“ ordeni bilan taqdirlangan. Tojikiston Oliy Kengashi Prezidiumining faxriy yorligʻi berilgan.

Biologiya, ekologiya, dendrologiya, fitosenologiya, ijtimoiy-siyosiy sohalarda 10 ta kitob va 220 dan ortiq ilmiy maqolalar muallifi. 20 dan ortiq talabalarning nomzodlik va doktorlik dissertatsiyalariga rahbarlik qilgan.

Mahmud Ismoilov 2010-yilda Dushanbeda vafot etdi.

## Adabiyotlar
* Энсиклопедияи советии тоҷик. Ҷилди 3. – Душанбе, 1981. – С. 31-32
* Академияи илмҳои Ҷумҳурии Тоҷикистон. Ҳайати шахсӣ. – Душанбе: Дониш, 2011. – 216 с.

## Manbalar
Yelena Valbe

**Yelena Valeryevna Valbe** ( ; 1968-yil 20-aprelda tugʻilgan) rossiyalik sobiq changʻi sport turi ustasi edi. U changʻi sport turi boʻyicha Jahon chempionati doirasida rekord darajadagi 14ta oltin medalni qoʻlga kiritgan.

2010-yildan beri Rossiya Changʻi sporti Assotsiatsiyasining Rossiyadagi prezidenti, 2012-yildan esa Rossiya Milliy jamoasi menejeri lavozimida ishlab kelgan. 2020–2021- yillarda Valbe haqidagi *Oq qor* biografik sport dramasi omma eʼtiboriga taqdim etilgan.

U 2021-yilda Xalqaro changʻi sporti Federatsiyasi Kengashi uchun saylangan, ammo u 2022-yilda Rossiyaning Ukrainaga bostirib kirishini qoʻllab-quvvatlaganidan soʻng, bir nechta Yevropa Changʻi sporti Federatsiyalari uning 2022-yilgi saylovda ishtirok etishiga qarshilik bildirishdi. Finlyandiya, Shvetsiya, Polsha kabi davlat vakillari Valbening nomzodiga qarshi chiqishdi. Natijada, eng kam ovoz toʻplagani sababli, u lavozimidan chetlashtirildi. 

### Keyingi faoliyati
Valbe 2010-yilda Rossiya davlati mamlkatlararo Shangʻi sporti Uyushmasining prezidenti qilib saylanadi. 2010-yil 29-iyun maqolasi 2010-yilning 30-iyunida kiritilgan. 2012-yilning oxirlarida, Sochi shahrida boʻlib oʻtadigan 2014-yilgi Qishki Olimpiada oʻyinlarida Rossiya mamlakatlararo jamoasining menejeri lavozimini qoʻlga kiritishga muvaffaq boʻladi. Shuningdek, 2006-yil Turin shahrida tashkillashtirilgan Qishki Olimpiya oʻyinlari paytida, Rossiya terma jamoasining menejeri sifatida oʻz faoliyatini olib borgan edi.
## Shaxsiy hayoti
Oldin estoniyalik chanigʻi uchuvchisi Urmas Valbega turmushga chiqqan. Ularning Frans ismli farzandi boʻlgan. Keyinchalik Maksim Dovolnovga turmushga chiqadi va Polina va Varvarani dunyoga keltiradi. Hozirda u Moskva viloyatida yashaydi. 

## Manbalar
Hindixitoy yoʻlbarsi

**Hindixitoy yoʻlbarsi** – yoʻlbarslarning *Panthera tigris tigris* kenja turi populyatsiyasi boʻlib, Kambodja, Laos, Malayziya, Birma, Tailand va Vyetnamda yashaydi. Ilgari irland tabiatshunosi James Corbet (1875–1955) sharafiga ** deb nomlangan.

## Tashqi koʻrinishi
Hindixitoy yoʻlbarsi Bengal va Amur populyatsiyalaridan kam sonlidir. Erkak yoʻlbarsning uzunligi 2,55-2,9 m ga, tana ogʻirligi 150 dan 200&nbsp;kg gacha (ogʻirligi 250&nbsp;kg dan ortiq boʻlgan kattaroq namunalar ham topilgan) yetadi. Hindixitoy yoʻlbarsi urgʻochisining uzunligi 2,30-2,55 m ga va tana vazni 100 dan 140&nbsp;kg gacha boʻladi. Boshi Bengal yoʻlbarsinikidan kichikroq, rangi quyuq, chiziqlari qisqa va torroq.

## Yashash tarzi
Hindixitoy yoʻlbarsi yolgʻiz yashovchi hayvondir. Yashirin xulq-atvori tufayli ularni yovvoyi tabiatda kuzatish qiyin, shuning uchun ularning turmush tarzi haqida maʼlumotlar kam.

Hindixitoy yoʻlbarslari asosan oʻrta va yirik tuyoqli hayvonlarni ovlaydi. Hind sambarlari, yovvoyi toʻngʻizlar, seraular va yirik bovidlar, masalan, bantenglar va yosh gaurlar yoʻlbarsning ozuqa turlari qatoriga kiradi. Biroq, Janubi-Sharqiy Osiyoning koʻplab hududlarida noqonuniy ov tufayli tuyoqli hayvonlar soni keskin kamayib ketgan. Couprey va Schomburgk bugʻusi kabi baʼzi turlar yoʻq qilingan, lira, choʻchqa bugʻulari va Osiyo buyvollari noyob turlarga aylangan. Bunday joylarda yoʻlbarslar muntjak, kirpi, makaka va choʻchqa boʻrsiqlari kabi kichikroq oʻljalarni ovlashga majbur boʻlishadi. Biroq, oʻljaning miqdori yoʻlbars kabi katta va faol yirtqichning ehtiyojlarini qondirish uchun zoʻrgʻa yetadi va ammo turning koʻpayishi qiyin kechadi. Bu omil brakonerlik bilan birgalikda Hindixitoy yoʻlbarslari populyatsiyasi davrida qisqarishining asosiy sababidir.

Hindixitoy yoʻlbarslari yil davomida juftlashadi, bu holat koʻpincha noyabrdan aprelgacha boʻlgan davrda koʻp yuz beradi. Taxminan 103 kun davom etadigan homiladorlikdan soʻng, urgʻochi yoʻlbars yettitagacha bolalashi mumkin (oʻrtacha 2-3 ta yoʻlbarscha tugʻiladi). Yoʻlbars bolalari koʻr va nimjon tugʻiladi, lekin 6-8 kundan keyin ular koʻra boshlaydilar. Birinchi yilida yoʻlbars bolalarining 35 foizi nobud boʻladi. 18 oyligida yoʻlbars bolalari onalarini tashlab, mustaqil yashashni boshlaydilar. Ushbu populyatsiyaning urgʻochilari 3-4 yoshda va erkaklari 4-5 yoshda jinsiy yetuklikka erishadilar.

## Populyatsiyasi
Turli manbalarga koʻra, populyatsiyasi 1200 dan 1800 ta gacha yoʻlbarsni tashkil qiladi. Eng katta populyatsiyasi Malayziyada joylashgan. Bu mamlakatda brakonerlik sezilarli darajada kamaygan, ammo yoʻlbarslar yashash hududlarining parchalanishi va kamyob turi tufayli xavf ostida. Vyetnamda yoʻlbarslarning deyarli toʻrtdan uch qismi Xitoy tibbiyotida foydalanish uchun organlarini sotish sababli oʻldirilgan.

## Manbalar

## Havolalar

* Hindixitoy yoʻlbarsi haqida batafsil. Foto. Video.
Kristof Morgeli

**Kristof Morgeli** (  1960-yil 16-iyulda tugʻilgan) — shveytsariyalik tibbiyot tarixchisi, jurnalist va sobiq siyosatchi. U 1999 yildan 2015 yilgacha Shveysariya Xalq partiyasi Milliy kengashi (Shveysariya) aʼzosi boʻlib ishlagan. U ilgari 1997-1999-yillarda Tsyurix kanton kengashi aʼzosi boʻlib ishlagan. Mörgeli 2019-yilgi Shveysariya federal saylovlarida yana oʻz nomzodini qoʻyishini eʼlon qildi, biroq qayta saylanmadi.

## Yoshlik yillari va ta'lim
Morgeli 1960-yilning 16-iyulida Shveysariyaning Stafa shahrida, Syurix ko‘li bo‘yidagi kichik qishloqda Adolf va Marta (*[[née]]* Koller) Morgeli oilasida tug‘ilgan.Uning bitta akasi va singlisi bor. Uning ota-onasi Shtafadagi mahalliy maktabda o'qituvchilar edi. Uning jiyani Rafael Morgeli Shveysariya Sotsial-demokratik partiyasi a'zosi va 2022 yilda Meilen saylov okrugi bo'yicha Syurix kanton kengashi a'zosi etib saylangan.

U 1979 yilda Matura Typus A ni tamomlagandan so'ng Vetzikon kantonal maktabida o'qigan. Morgeli keyin Syurix universitetida tarix, siyosatshunoslik va nemis adabiyoti va tilshunosligini o'rgangan va 1985 yilda litsenziya (magistr darajasiga teng) bilan tamomlagan. 1986 yilda professor Piter Stadler qoshida Yoxannes Xegetshvayler haqidagi dissertatsiya ustida doktorlik darajasini oldi.

## Karyera
Keyinchalik, o'qishni tugatgandan so'ng, u Syurix universiteti Tibbiyot tarixi institutida doimiy ilmiy yordamchi, shuningdek, Tibbiyot tarixi muzeyi kuratori bo'lib ishladi. U "Causa Morgeli"   dan keyin ishdan bo'shatilgunga qadar,  o'z talabalariga doktorlik dissertatsiyalarini nusxalash uchun ruxsat bergani oshkor bo'lgach, institut va Tibbiyot tarixi muzeyida qoldi . Uning asosiy tadqiqoti "o'liklar raqsi" tarixiga bag'ishlangan.

2016 yildan boshlab u o'zining Research Morgeli GmbH kompaniyasi bilan tarixchi sifatida mustaqil faoliyat bilan shug'ullanadi, birinchi navbatda tibbiy tarix tadqiqotlari sohasida ish olib boradi.

## Siyosat
1986 yilda Morgeli o'zining siyosiy faoliyatini Stafa cherkov komissiyasi a'zosi sifatida boshladi. U 1997 yilda Shveysariya Xalq partiyasidan Syurix kanton kengashiga saylangan va 1999 yilgacha a'zo bo'lgan edi . 1999 yilgi Shveysariya federal saylovlarida Milliy Kengashga (Shveysariya) saylangan. 2015 yilgi Shveysariya federal saylovlarida u qayta saylanmadi va davlat lavozimidan iste'foga chiqdi.

## Shaxsiy hayoti
Morgeli Ivonne Jenniga uylangan , undan ikki farzandi bor: Moris (1998-yilda tug'ilgan) va Mishel (2000-yilda tug'ilgan). 2014 yildan beri u Andrea Giger (1985-yil) bilan munosabatda
.

U Syurix shahrining yaxshi tashkil etilgan *Guild zur Schmiden*(Zunft zur Schmiden) a'zosi. Morgeli Stafada istiqomat qiladi.

## Mukofotlari
*Konrad Ferdinand Meyer mukofoti, 1996 yil
*Yilning eng yaxshi sharhlovchisi (2007 yilda Schweizer jurnalisti)
*Arosa Humorschaufel, Arosa hazil festivali, 2012 (nomzod)

## Manbalar
Yotsukaidō

– Yaponiyaning Chiba prefekturasida joylashgan shahardir.

## Geografiyasi
Chiba prefekturasining shimoliy-markaziy qismidagi Shimosa Plateausining ichki qismida joylashgan Yotsukaidō janub va gʻarbda Chiba prefekturasi poytaxti bilan chegaradosh. Tone daryosi tizimidagi Kashima daryosi shimoldan shaharning sharqiy chekkasidagi Inba koʻliga oqib oʻtadi.

### Qoʻshni munitsipalitetlar
Chiba prefekturasi

* Inage-ku, Chiba
* Hanamigawa-ku, Chiba
* Wakaba-ku, Chiba
* Sakura

### Iqlimi
Yotsukaidō nam subtropik iqlimga ega (Köppen *Cfa*), yozi issiq va qishi salqin, qor yogʻmaydi. Yotsukaidōda oʻrtacha yillik harorat 15,0&nbsp;°C. Yillik oʻrtacha yogʻin miqdori 1431&nbsp;mm, sentyabr esa eng nam oy hisoblanadi. Avgustda eng yuqori harorat 26,4 atrofida&nbsp;°C, eng pasti esa yanvarda, 4,7 atrofida&nbsp;°C boʻladi.

## Demografiyasi
Yaponiya aholini roʻyxatga olish maʼlumotlariga koʻra, Yotsukaidō aholisi soʻnggi 60 yil ichida tez oʻsgan.

## Hukumati
Yotsukaidō toʻgʻridan-toʻgʻri saylanadigan mer va 20 aʼzodan iborat bir palatali shahar kengashiga ega boʻlgan mer-kengash shakliga ega. Yotsukaidō Chiba prefekturasi assambleyasiga ikki aʼzosini qoʻshadi. Milliy siyosat nuqtai nazaridan, shahar Yaponiya Diet quyi palatasining Chiba 9-okrugiga kiradi.

## Iqtisodiyoti
Shahar chegaralaridagi eng yirik sanoat Yakult tomonidan boshqariladigan yirik oziq-ovqat mahsulotlarini qayta ishlash korxonasidir.

## Taʼlim

Yotsukaidōda shahar hukumati tomonidan boshqariladigan 12 ta davlat boshlangʻich maktabi va Chiba prefekturasi taʼlim kengashi tomonidan boshqariladigan ikkita davlat oʻrta maktabi mavjud. Shuningdek, ikkita xususiy oʻrta maktab bor.

## Manbalar
Simvolik tizimlar yo'nalishi

**Symbolic systems major**, yaʼni *simvolik tizimlar yo'nalishi*— Stanford universitetidagi axborotni ifodalovchi, qayta ishlovchi tabiiy va sunʼiy tizimlar oʻrtasidagi munosabatlarga qaratilgan fanlararo dastur.

## Dastur vazifasi
Dasturning vazifasi til, maʼlumot va aql, inson va mashina haqidagi savollarni tadqiq qilish uchun zarur boʻlgan lug'at, nazariy maʼlumot va texnik koʻnikmalarga ega mutaxassisliklarni tayyorlashdir. Oʻquv dasturi ushbu savollarga anʼanaviy gumanistik yondashuvlarning kombinatsiyasini, shuningdek, oʻqitish va hisoblash fanlari va texnologiyasidagi zamonaviy oʻzgarishlar bilan tanishishni taklif qiladi. Mutaxassislik talabalari kognitiv fan, kompyuter dasturlash, hisoblash nazariyasi, ehtimollik, kognitiv psixologiya, tilshunoslik va sunʼiy intellekt boʻyicha kurslarni oladilar. Dastur talabalarni korporativ va xususiy sektorlarda ish oʻrinlari, shuningdek aspiranturada keyingi oʻqish uchun tayyorlaydi.

Odamlar ham, kompyuterlar ham ramzlarni boshqarishi mumkinligi haqidagi kuzatish maʼlumotni ifodalovchi, qayta ishlaydigan va harakat qiladigan tabiiy va sunʼiy tizimlar oʻrtasidagi munosabatlarga qaratilgan fanlararo dastur boʻlgan *Symbolic Systems* dasturining markazida joylashgan. Kompyuter dasturlari, tabiiy tillar, inson ongi va Internet oʻrganishi „Symbolic Systems“ oʻquv dasturining asosiy qismini tashkil etuvchi tushunchalarni oʻzida mujassam etadi. Masalan, hisoblash, tasvirlash, aloqa va razvedka. Ushbu tushunchalar atrofida falsafa, informatika, tilshunoslik, psixologiya, statistika, neyrobiologiya va aloqa kabi fanlardan bilim va nazariyalar toʻplami ishlab chiqilgan. Kompyuterlar ixtiro qilinganidan beri tadqiqotchilar ushbu fanlar boʻylab quyidagi savollarni oʻrganish uchun ishlamoqdalar: kompyuterlar va kompyuter tillari qanday yoʻllar bilan odamlar va ularning tillari bilan o'xshashi mumkin; odamlar va kompyuterlar oʻrtasidagi oʻzaro aloqani qanday osonlashtirish va foydaliroq qilish mumkin kabi savollar.

## Ilmiy darajalar
* BS
* Coterm

## Havolalar
* Symbolic Systems Major in Stanford Bulletin
*School of Humanities & Sciences

## Manbalar
Tomisato

– Yaponiyaning Chiba prefekturasida joylashgan shahardir.

## Geografiyasi
Tomisato Chiba prefekturasining shimoliy markazida, prefektura poytaxti Chibadan taxminan 25 kilometr va Tokiomarkazidan 50-60 kilometr uzoqlikda joylashgan. Bundan tashqari, Narita xalqaro aeroportidan 5 kilometr uzoqlikdadir.

### Qoʻshni munitsipalitetlar
Chiba prefekturasi

* Narita
* Yachimata
* Shisui
* Shibayama
* Sanmu

### Iqlimi
Tomisato nam subtropik iqlimga ega (Köppen *Cfa*), yozi issiq, qishi salqin va qor yogʻmaydi. Tomisatoda oʻrtacha yillik harorat 14,7&nbsp;°C. Yillik oʻrtacha yogʻin miqdori 1475&nbsp;mm, sentyabr esa eng nam oy hisoblanadi. Avgustda eng yuqori harorat 26,0 atrofida&nbsp;°C, eng pasti esa yanvarda, 4,4 atrofida&nbsp;°C boʻladi.

## Demografiyasi
Yaponiya aholini roʻyxatga olish maʼlumotlariga koʻra, Tomisato aholisi bir necha oʻn yil kuchli oʻsgan.

## Hukumati
Tomisato toʻgʻridan-toʻgʻri saylanadigan mer va 18 aʼzodan iborat bir palatali shahar kengashiga ega boʻlgan mer-kengash boshqaruv shakliga ega. U Chiba prefekturasi assambleyasiga bitta aʼzosini qoʻshadi. Milliy siyosat nuqtai nazaridan, shahar Yaponiya Diet quyi palatasining Chiba 13-okrugiga kiradi.

## Iqtisodiyoti
Tomisato mintaqaviy savdo markazi boʻlib, iqtisodiyoti asosan qishloq xoʻjaligiga tegishli. Hududning taxminan 68% yoki undan koʻprogʻi oʻrmon va qishloq xoʻjaligi yerlari, taxminan 14% esa turar-joy maydonidir.

## Taʼlim
Tomisato shahar hukumati tomonidan boshqariladigan sakkiz davlat boshlangʻich maktabi va Chiba prefekturasi taʼlim kengashi tomonidan boshqariladigan bitta davlat oʻrta maktabiga ega. Prefekturada nogironlar uchun bitta maxsus taʼlim maktabi ham mavjud.

## Manbalar
Tateyama (Chiba)

– Yaponiyaning Chiba prefekturasida joylashgan shahardir.

## Geografiyasi
Tateyama Bōsō yarim orolining janubiy qismida, sharq va janubda Tinch okeaniga qaragan, gʻarbda Tokio koʻrfaziga kirishda joylashgan. U prefektura poytaxti Chibadan 70 kilometr va Tokio markazidan 70-80 kilometr uzoqlikda joylashgan.

### Qoʻshni munitsipalitetlar
Chiba prefekturasi

* Minamibōsō

### Iqlimi
Tateyama nam subtropik iqlimga ega (Köppen *Cfa*), yozi issiq, qishi salqin va qor yogʻmaydi. Tateyamada oʻrtacha yillik harorat . Yillik oʻrtacha yogʻin miqdori .

## Demografiyasi
Yaponiya aholini roʻyxatga olish maʼlumotlariga koʻra, Tateyama aholisi soʻnggi oʻn yilliklarda kamaygan.

## Tarixi
Hozirgi Tateyama hududi Tateyama qal’asida hukmronlik qilgan Sengoku davridagi Satomi urug'i hukmronlik qilgan qadimgi Awa viloyatining bir qismi edi. Edo davridan keyin hududning koʻp qismi  feodal mulki tarkibiga kirgan.

## Hukumat
Tateyama toʻgʻridan-toʻgʻri saylanadigan mer va 18 aʼzodan iborat bir palatali shahar kengashiga ega boʻlgan mer-kengash shakliga ega. Tateyama Chiba prefekturasi assambleyasiga bitta aʼzosini qoʻshadi. Milliy siyosat nuqtai nazaridan, shahar Yaponiya Diet quyi palatasining Chiba 12-okrugiga kiradi.

## Iqtisodiyoti
Tateyama iqtisodiyoti tijorat baliq ovlash, bogʻdorchilik va yozgi turizmga asoslangan.

## Taʼlim
Tateyamada shahar hukumati tomonidan boshqariladigan oʻnta davlat boshlangʻich maktabi va Chiba prefekturasi taʼlim kengashi tomonidan boshqariladigan uchta davlat oʻrta maktabi mavjud. Prefekturada nogironlar uchun toʻrtta maxsus taʼlim maktabi ham mavjud. Milliy Tateyama dengiz politexnika maktabi Tateyama shahrida joylashgan.

## Manbalar
Usmonlilar Davlat kengashi

**Şura-yi Devlet** (usmonlicha **شوراى دولت**) – Usmonlilar Imperiyasidagi bugungi Davlat Kengashiga mos keladigan oliy sud organi. 1868-1922-yillarda faoliyat yuritgan.

Davlat kengashining asoslari Mahmud II tomonidan1837-yilda Majlis-i Valâ-yi Ahkam-i Adliye deb nomlangan oliy sudga asoslangan. Bu sud bugungi Davlat Kengashi va Oliy Apellyatsiya sudining asosi boʻlgan muassasadir. Keyinchalik 1839-yilda Gulhane liniyasi Humoyun bilan Usmonli xalqining hayoti, mulki, iffati va nomus kabi tabiiy huquqlari, dini va mazhabidan qatʼi nazar, qonun bilan kafolatlanishi davlat tomonidan kafolatlangan. Yangi huquqiy davlatning asosiy tamoyillari va boshqaruvi huquq normalariga amal qilishi zarurligi Usmonlilar imperiyasida qabul qilingan gʻoyaga asoslanadi

1868-yilda Sulton Abdulaziz davrida Majlis-i Valayi Ahkam-i Adliya ikkiga boʻlingan: Davlat kengashi vazifasini bajaradigan Davlat kengashi va Divan-i Ahkom-i Adliya, Oliy sud funksiyasini bajarish. Shunday qilib, sud va qonun chiqaruvchi hokimiyat bir-biridan ajratilgan. Bu ikki adliya organidan Davlat kengashiga qonun loyihalarini tayyorlash va maʼmuriy nizolarni hal qilish shaklida „loyiha ishlab chiqish“ va „sud“ kabi ikkita vazifa yuklangan. Divan-i Ahkam-i Adliyaga faqat „hukum“ chiqarish vazifalari berilgan.

Sulton Abdulazizning 1868-yil 10-maydagi nutqi bilan samarali ish boshlagan Davlat Kengashining vazifasi qonun va qoidalarni oʻrganish va tartibga solish, fuqarolik ishlarini tekshirish, hukumatdagi oʻzgarishlarni kuzatish edi. 1876-yilgi Konstitutsiya va hukumat bilan bogʻliq ishlarni koʻrib chiqish va hal qilish majburiyati umumiy sudlarga qoldirilganligi sababli, Davlat kengashining sudyalik vazifasi juda cheklangan boʻlib qoladi.

Usmonlilar davrida 54 yil faoliyat yuritgan Davlat kengashi 1922-yilning 4-noyabrida Istanbuldagi barcha markaziy muassasalar Turkiya Buyuk Millat Majlisi hukumati boshqaruviga oʻtishi bilan tugatiladi. 669-sonli qonun bilan eski Davlat Kengashi oʻrniga yangi Davlat Kengashi tashkil etiladi va 1927-yil 6-iyulda ish boshlagan.

## Shuningdek

* Davlat kengashi rahbarlarining roʻyxati
* Turkiya Davlat kengashi raislari roʻyxati

## Manba
Uwe-Jens Mey

**Uwe-Jens Mey** (1963-yil 13-dekabrda tugʻilgan) – germaniyalik sobiq konki uchuvchisi boʻlgan hamda 1980-yillarning oxiri va 1990-yillarning boshlarida 500 metr masofani bosib oʻtgani uchun, oʻz davrining eng tez sprinteri hisoblangan. U Polsha davlatining Varshava shahrida tugʻilgan.

## Biografiyasi

Dastlab Sharqiy Germaniya uchun bahs olib borayotgan (va Germaniya davlatining qayta birlashuvidan keyin Germaniya davlati uchun) Meyning birinchi muhim yutugʻi 1983-yilning dekabr oyida boʻlgan. 19 yoshida 500 metrlik bahsda, u Andre Xoffmanndan oshib ketadi va shu tariqa, Mey Sharqiy Germaniya chempionligini qoʻlga kiritadi. Natijada, 1984-yilda Sarayevo shahrida boʻlib oʻtadigan Qishki Olimpiya oʻyinlariga yoʻllanmani qoʻlga kiritadi. U yerda, Mey oʻzining sevimli 500 metr masofasida 8-oʻrinni egallaydi.

Sarayevo Olimpiadasidan soʻng u xalqaro sprinting pastki pogʻonasidan, bosqichma-bosqich oʻsib bordi. Sprint boʻyicha Jahon Chempionatida 1985, 1986 va 1987-yillarda mos ravishda 6-, 5- va 4-oʻrinlarni egalladi.

Mey haqiqiy perfeksionist edi, mahoratini oshirish uchun juda qattiq mehnat qildi. 1980-yillarning oʻrtalarida u dunyodagi eng tez musobaqachi hisoblangan.

Sprint (yaqin masofaga yugurish) boʻyicha Jahon Chempionati unchalik ham muvaffaqiyatli boʻlmadi. 1989-yilda, Xerenvenda, Igor Jelezovskidan keyin ikkinchi oʻrinni egalladi. 1990-yilda yiqilib tushgani uchun oʻzini oʻzi reytingga kirita olmadi, 1991-yilda esa yana „Igor Dahshatli“ dan keyingi oʻrinni egalladi. 1992-yilning yanvar oyida,Davosda, u oʻzining afsonaviy jahon rekordini 36,43 ga oʻrnatdi, biroq bir haftadan soʻng, bu rekord Den Yansen tomonidan yangilandi.

Mey konkida uzoq masofaga uchish boʻyicha Olimpiadada 2 ta oltin medal, Olimpiadada 1 ta kumush medal, Jahon Chempionatida 4 ta kumush medal, 48 ta Jahon kubogi gʻalabasi, 6 ta Jahon kubogi gʻolibi va 2 ta jahon rekordi bilan nafaqaga chiqdi.

## Manbalar

Uwe-Jens Mey at SpeedSkatingStats.com
* Uwe-Jens Mey at DESG (''Deutsche Eisschnelllauf Gemeinschaft'')  (in German)*Uwe-Jens Mey SpeedSkatingStats.com saytida
* Uwe-Jens Mey at DESG (''Deutsche Eisschnelllauf Gemeinschaft'')  (nemis tilida)
Bachadon boʻyni stenozi

**Bachadon boʻyni stenozi** bachadon boʻyni ochilish teshigi (endoservikal kanal)ning normaga nisbatan torayganligini anglatadi Baʼzi hollarda endoservikal kanal butunlay yopiq boʻlishi ham mumkin.

## Belgilar
Simptomlar bachadon boʻyni kanalining qisman yoki toʻliq obstruksiya boʻlganligiga va bemorning menopauza holatiga bogʻliq. Menopauzadan oldingi bemorlarda bachadon ichida qon toʻplanishi kuzatilishi mumkin, bu infeksiyaga, vaqti-vaqti bilan qon ketishiga yoki chanoq sohasida ogʻriqlarga olib kelishi mumkin. Bunda bemorlarda bepushtlik va endometrioz xavfi ham ortadi.

Bachadon boʻyni stenozi spermatozoidlarning bachadonga oʻtishiga toʻsqinlik qilish hisobiga tabiiy nasl berish qobiliyatiga taʼsir qilishi mumkin. Bepushtlikni davolash jarayonida bachadon boʻyni stenozi bachadon ichida urugʻlantirish yoki in vitro urugʻlantirish muolojalaridan foydalanishni murakkablashtirishi yoki toʻsqinlik qilishi mumkin.

## Sabablari
Bachadon boʻyni stenozi tugʻma boʻlishi yoki boshqa omillar taʼsirida kelib chiqishi mumkin:

* Kolposkopiya, konus biopsiyasi yoki kriojarrohlik amaliyoti kabi bachadon boʻyni boʻylab bajariladigan jarrohlik muolajalari
* Bachadon boʻyni shikastlanishi
* Takroriy qin infeksiyalari
* Menopauzadan keyin bachadon boʻyni atrofiyasi
* Bachadon boʻyni saratoni
* Radiatsiya
* Bachadon boʻyni kistalari

## Davolash
Bachadon boʻyni stenozini davolash bachadon boʻyni kanalini ochish yoki kengaytirishni oʻz ichiga oladi. Qin orqali tabiiy tugʻruq jarayonidan keyin vaziyat oʻz-oʻzidan yaxshilanishi mumkin. Bachadon boʻyni kanalining vaqtincha kengayishi bachadon boʻyni ichiga kengaytiruvchi vositalarni kiritish orqali amalga oshirilishi mumkin. Agar stenoz chandiq toʻqimasidan kelib chiqqan boʻlsa, chandiqni kuydirish uchun lazer bilan davolash mumkin. Bachadon boʻyni kanalini jarrohlik orqali kengaytirish bachadon boʻyni toʻqimalarini gisteroskopik qirib olish orqali amalga oshirilishi mumkin.

## Manbalar

## Havolalar
Razzoq Jongirov

**Razzoq Jongirov** (1926-yil, Narpay tumani, Zarafshon okrugi, Oʻzbekiston SSR – 1981-yil) — Samarqand viloyati Narpay tumanidagi „Qarnab“ davlat naslchilik zavodi katta choʻponi. Sotsialistik Mehnat Qahramoni (1973). Oʻzbekiston SSR Oliy Kengashining 10-chaqiriq deputati.

## Biografiyasi
Razzoq Jongirov 1926-yilda Narpay tumani qishloq posyolkalaridan birida dehqon oilasida tugʻilgan. U mahalliy boshlangʻich maktabni tugatgan. Oʻn toʻrt yoshidan mahalliy kolxozda choʻpon boʻlib ishlagan. 1957-yilda Qarnab qishlogʻidagi markaziy mulki boʻlgan Narpay tumanidagi „Qarnab“ qorakoʻlchilik sovxoziga (keyinchalik shu nomdagi davlat naslchilik zavodi) katta choʻpon etib tayinlangan.

Razzoq Jongirovning brigadasi oʻn yarim yil davomida qoʻychilikda yaxshi natijalar koʻrsatib, har yili yosh chorva mollarini boqish va davlatga qorakoʻl teri topshirish boʻyicha ishlab chiqarish rejasini ortigʻi bilan bajargan. Narpay tumanidagi chorvadorlar oʻrtasidagi sotsialistik musobaqada bir necha bor yetakchi oʻrinlarni egallagan. Qoʻrakoʻl zotli qoʻylarni parvarishlash tajribasini oʻrgatib, yosh qoʻychilarga ustozlik qilgan. Sakkizinchi besh yillik reja (1966—1970) yakunlari boʻyicha yuqori mehnat natijalari uchun Lenin ordeni bilan taqdirlangan.

1973-yildagi mehnat faoliyati natijalariga koʻra, Razzoq Jongirov brigadasi qoʻy boqish boʻyicha toʻqqizinchi besh yillik (1971—1975-yillar) reja majburiyatini muddatidan uch yil oldin bajargan. SSSR Oliy Kengashi Prezidiumining *1973-yil 6-sentyabrdagi farmoni bilan "Butunittifoq sotsialistik musobaqada erishilgan katta muvaffaqiyatlar va vazifalarni bajarishda koʻrsatgan mehnat jasorati uchun Sotsialistik Mehnat Qahramoni unvoni bilan taqdirlangan. 1972—1973-yillar qish mavsumida chorvachilik mahsulotlarini ishlab chiqarish va xarid qilishni koʻpaytirish boʻyicha sotsialistik majburiyatlarni muddatidan avval bajargani tufayli* Lenin ordeni va „Oʻroq va bolgʻa“ oltin medali bilan taqdirlangan (№ 18303).

Oʻzbekiston SSR Oliy Kengashining 10-chaqiriq deputati (1981—1985) etib saylangan.

Narpay tumanida yashagan. Keyingi taqdir nomaʼlum.

; Mukofotlari

* Sotsialistik Mehnat Qahramoni
* Lenin ordeni – ikki marta (04.08.1971; 1973)
* "Shon-sharaf belgisi" ordeni (03.01.1965)

## Manbalar


## Adabiyotlar

*
Karan Brar

**Karan Brar** (1999-yil 18-yanvarda tugʻilgan) — amerikalik aktyor. *[[Diary of a Wimpy Kid]]* filmidagi Chirag Gupta roli bilan tanilgan.

## Biografiya
1999-yil 18-yanvarda Vashingtonshtatining Redmond shahrida ota-onasi hindistonlik boʻlgan ota-onasida tugʻilgan. Sidar Vud boshlang'ich maktabida o'qigan va Jon Robert Pauers va Patti Kalles ustaxonalarida aktyorlik mahoratini o'rgangan.

## Shaxsiy hayot
2019-yil may oyida u boshqa aktyorlar Cameron Boyce va Sophie Reynolds bilan birga ko‘chib kelguniga qadar ota-onasi va singlisi bilan Los-Anjeles hududida yashagan.

## Filmografiyasi
### Film

### Televizion

### Podkast

## Manbalar

## Havolalar

* Karan Brar – IMDb
Harorat harakati

**Mo'tadillik harakati** - bu mo'tadillikni yoki spirtli ichimliklarni iste'mol qilishdan butunlay voz kechishni targ'ib va tashviq qiluvchi ijtimoiy harakat . Harakat ishtirokchilari odatda alkogolli mastlikni tanqid qiladilar yoki teetotalizmni targ'ib qiladilar va uning rahbarlari alkogolning odamlar salomatligi, shaxsiyati va oilaviy hayotiga salbiy ta'sirini aytib o'tadilar. Odatda harakat alkogolizmga ta'lim berishni targ'ib qiladi va shuningdek , spirtli ichimliklarni sotishga qarshi yangi qonunlarni, spirtli ichimliklar mavjudligi to'g'risidagi qoidalarni yoki uni butunlay taqiq qilishni talab qiladi. 19-asr va 20-asr boshlarida mo'tadillik harakati ko'plab mamlakatlarda, xususan, ingliz tilida so'zlashadigan, skandinaviyaliklar va protestantlarning ko'pchiligida mashhur bo'ldi va bu oxir-oqibat Kanadada (1918-1920), Norvegiyada (faqat ruhlar) milliy taqiqlarga olib keldi. 1919-1926 yillar ), Finlandiya  (1919-1932) va Qo'shma Shtatlar (1920-1933), shuningdek Hindistonda provinsiyaviy taqiq (1948 yildan hozirgi kungacha). Mo'tadillik va teetotalizmni fazilat sifatida targ'ib qiluvchi bir qator mo'tadil tashkilotlar mavjuddir.

## Amerikada
17-asr oxirida Shimoliy Amerikada spirtli ichimliklar erkaklar, ayollar va bolalar uchun ichimlik, dori va tovar sifatida mustamlaka hayotining muhim qismi edi. Ichimlik keng qabul qilindi va jamiyatga to'liq integratsiya qilindi; ammo mastlikka yo'l qo'yilmagan. Taxminan 1623 yildan boshlab Amerikaning mustamlaka davrida, Plimut vaziri Uilyam Blekstoun olma va gullarni tarqatishni boshlaganida, 1800-yillarning o'rtalariga qadar, qattiq sidr odamlarning asosiy spirtli ichimliklari edi. Qattiq sidr butun bu davr mobaynida mashhur bo'lgan va hajmi yoki mavjudligi bilan solishtirganda hech narsa bo'lmagan. Bu Amerika madaniyatining barcha mustamlakalar o'rtoqlashadigan kam sonli jihatlaridan biri edi. Chegara bo'ylab turar-joy ko'pincha qonuniy talabni o'z ichiga oladi, unga ko'ra, yerga egalik qilish huquqi rasman berilgunga qadar uch yil mobaynida meva beradigan etuk olma daraxtlari bog'i kerak bo'lgan. Masalan, Ogayo kompaniyasi ko'chmanchilardan uch yil ichida kamida ellikta olma va yigirmata shaftoli daraxtini ekishni talab qildi. Bu ekinlar yerga egalik huquqini kafolatlagan. 1767 yilda o'rtacha Nyu-Ingland oilasi har yili etti barrel qattiq sidr iste'mol qilgan va bu kishi boshiga taxminan 35 gallonga to'g'ri kelardi. Taxminan 1800-yillarning o'rtalarida Germaniyadan va boshqa joylardan yangi kelgan muhojirlar pivoning mashhurligini oshirdi va mo'tadillik harakati va g'arb tomon kengayishi fermerlarning sidr bog'larini tark etishiga sabab bo'ldi.

## Manbalar
Rutkow, Eric (2012). American Canopy: Trees, Forests, and the Making of a Nation. New York: Scribner. pp. 56–58, 61. ISBN https://en.wikipedia.org/wiki/Special:BookSources/978-1-4391-9354-9|978-1-4391-9354-9.^ 

Vallee, Bert L. Conflicted History of Alcohol in Western Civilization". Scientific American.
Juuka

**Juuka** (Fincha: [ˈjuːkɑ] ; ) Finlyandiyadagi munisipalitetdir. Shimoliy Kareliya mintaqasida joylashgan. Munitsipalitet 4,332 aholiga ega (28-Fevral 2023-yil) va 1846,58 kvadrat kilometr (712,97 kv milya) maydonni egallaydi. Shundan 344,78 km2 (133,12 kv mi) suvdir. Aholi zichligi –1 kvadrat kilometrga 2,88 aholi (7,5 / kv mi).

Munitsipalitet aholisi tili fin tilidir .

## Geografiya
Juuka umuman olganda 20 qishloqdan iborat. Juukaning maydoni quyidagi qishloqlardan iborat:

* Ahmovaara
* Halivaara (Hali)
* Juuka
* Kannas
* Kajoo
* Kuhnusta
* Larinsaari
* Matara
* Nunnanlahti
* Paalasmaa
* Petrovaara
* Pihlajavaara
* Polvela
* Raholanvaara (Rahola)
* Timovaara
* Tuopanjoki
* Vaikko
* Vihtasuo
* Vuokko

Juukaning qoʻshni munitsipalitetlari – Kuopio, Kaavi, Kontiolahti, Lieksa, Nurmes, Polvijärvi va Rautavaara hisoblanadi. *Sobiq* qoʻshni munitsipalitetlar 1973-yilda Nurmesga qoʻshilgan Nurmes qishloq munitsipaliteti, 1973-yilda Pielisjärvi Lieksa bilan bogʻlangan va 1971-yilda Sayneynen Xuankoskiga qo'shilgan; Xuankoski esa 2017-yilda Kuopio bilan bogʻlangan.

## Etimologiya
Juuka koʻldan oqib oʻtadigan daryo degan maʼnoni anglatadi. Juuka qishlogʻi tarixi XVI asrga borib taqaladi. XIX asr oxirida aholi punktlari yoʻllar boʻylab joylasha boshladi va Pielinen koʻli qirgʻogʻida doʻkonlar tashkil etildi.

Juuka cherkovi dastlab Pielisjarvi va Nurmes cherkovlarining qismlaridan va 1873-yildan boshlab oʻz cherkovidan ajratilgan ibodatxonasi edi. Hozirgi cherkov 1850-yillarda qurib bitkazilgan, ammo undan oldin ikkita cherkov qurilgan.

## Juuan Elli
Ellinpäivät – bu stsenariy boʻlib, unda toʻrt kun ichida turli uyushmalar, jamoalar va kompaniyalar har kuni tadbirlar tashkil etadi. Ushbu voqealar haqida maʼlumotlar „Vaarojen Sanomat“ gazetasida eʼlon qilingan. Gazetada tadbirlar haqida maʼlumotlar va jadval mavjud. Kengash stsenariy uchun mas’ul odamlarni tanlaydi. Elli stsenariyning asosiy figurasi va har yili yangi figura tanlanadi.

Tadbirlar kontsertlar, bozor tadbirlari, yangi Ellini eʼlon qilish va „Juuret Juuassa –ryhmän Rehvit“ deb nomlangan yangi tadbirni oʻz ichiga olishi mumkin. Aslida, tadbir koʻplab retro avtomobillar va ularning haydovchilarini topish mumkin boʻlgan avto tadbirdir. Shuning uchun uni koʻpincha katta yoshdagilar uchun miting deb atashadi.

## Taniqli odamlar

* Sakari Timonen
* Erkki Toivanen
* Tuula Peltonen

## Manbalar

## Tashqi havolalar

* Juuka munitsipaliteti – *Fin* va qisman *ingliz* va *rus* tillarida rasmiy veb-sayt
Colleen Hoover

**Colleen Hoover** (*tugʻilgan paytidagi ismi:* **Margaret Colleen Fennell**; 1979-yil 11-dekabrda tugʻilgan) – amerikalik yozuvchi boʻlib, asosan ishqiy mavzudagi romanlar yozadi. U 2016-yilda chiqargan „Barchasi biz bilan yakun topadi“ romani bilan katta shuhrat qozongan. 2022-yil oktyabr oyi holatiga koʻra, Hooverning 20 milliondan ortiq kitoblari oʻquvchilar qoʻliga yetib borgan. U 2023-yilda Time jurnali tomonidan dunyodagi eng nufuzli 100 kishidan biri deb topilgan.

## Hayoti
**Colleen Hoover** 1979-yilning 11-dekabrida Texasning Sulphur Springs shahrida tugʻilgan.Uning asl ismi Margaret Colleen Fennell boʻlgan. Colleen Texasning Saltillo shahrida oʻsgan va 1998-yilda Saltillo oʻrta maktabini tamomlagan.2000-yilda Heath Hooverga turmushga chiqgan va ularning uchta oʻgʻli bor(Cale, Levi va Beckham).
Colleen Hoover Texas A&M-Commerce universitetini ijtimoiy ish boʻyicha oʻqigan va shu yerni tugatgan. U mualliflik faoliyatini boshlashdan oldin turli ijtimoiy ishlarda ishlagan va oʻz vaqtida oʻqituvchilik ham qilgan.2016-yilda chop etilgan „ It Ends with Us“ ishqiy romani bilan
mashhurlikka erishadi. Uning koʻpgina asarlari nashriyot tomonidan olib ketilgunga qadar mustaqil ravishda nashr etilgan.2022-yil oktabr holatiga koʻra, Colleen taxminan 20 million kitob sotgan. Time jurnali tomonidan 2023-yilda dunyodagi eng nufuzli 100 kishidan biri deb topilgan. .Colleen oʻz oilasi bilan 2015-yilda „The Bookworm Box“ xayriya kitob doʻkoniga asos soladi. U yerda har yili kitobga imzo chekish(Book Bonanza) boʻlib oʻtadi, unda 200 dan ortiq mualliflar ishtirok etadi, shuningdek, kam taminlanganlarga oziq-ovqat bilan taminlash uchun mablagʻ yigʻish yillik auksionlari ham oʻtkaziladi. Butun mamlakat boʻylab boshqa xayriya tashkilotlari ham bunda qatnashadi. Bugungi kunga qadar „The Bookworm Box“ muhtojlarga yordam berish uchun 1 000 000 AQSH dollaridan ortiq xayriya qilgan.
## Asarlari
* Slammed (2012)
* Point of Retreat (2012)
* This Girl (2013)
* Hopeless
* Hopeless (2013)
* Losing Hope (2013)
* Finding Cinderella (2014)
* Finding Perfect (2019)
* Maybe Someday (2014)
* Maybe Not (2014)
* Maybe Now (2018)
* Never Never (2015)
* Never Never: Part Two (2015)
* Never Never: Part Three (2015)
* It Ends With Us (2016)
* It Starts With Us (2022)
* Ugly Love (2014)
* Confess (2015)
* November 9 (2015)
* Too Late (2016)
* Without Merit (2017)
* All Your Perfects (2018)
* Verity (2018)
* Regretting You (2019)
* Heart Bones (2020)
* Layla (2020)
* Reminders of Him (2022)
## Mukofotlari

## Manbalar

## Havolalar
* Colleen Hoover's Official Wattpad Profile
Dengizdagi energiya zaxirasi

**Dengizdagi energiya zaxirasi** (inglizcha:Stored Energy at Sea, StEnSEA) – loyiha dengizdagi katta hajmdagi elektr energiyasini saqlash uchun moʻljallangan nasosli saqlash tizimidir. Tadqiqotlar va tajribalardan soʻng loyiha 2016-yil noyabr oyida model oʻlaroq sinovdan oʻtkazilgan. 

## Yana qarang

* Qayta tiklanadigan energiya
* Gidravlik tuzilma
* Suv inshootlari

## Manbalar

## Havolalar

*
Hufflepuff

Hafflpaff (ing. „Hufflepuff“) – Hogwarts afsungarlik va sehrgarlik maktabining 4 ta fakultetlaridan (Slytherin, Gryffindor, Hufllepuff, Ravenclaw) biri. Bu fakultet talabalarining boshqa talabalardan farqli jihatlari: mehnatsevarlik, sodiqlik va halollik. Ramzi – boʻrsiq, ranglari – sariq va qora. Dekan – o’tshunoslik fani oʻqituvchisi Pomona Sprout. Fakultet arvohi – Semiz Rohib. Asoschi – Helga Hufflepuff. J. K. Rowlingning soʻzlariga koʻra Hufflepuff tuproq unsuriga toʻgʻri keladi.

## Fakultet mehmonxonasi
Fakultet mehmonxonasi maktabning birinchi qavatida joylashgan. U yerga Hogwarts oshxonasiga eltuvchi yoʻlakdan oʻtib borish mumkin. Yoʻlakdaagi katta natyurmort yonida katta bochkalar taxlangan. Ikkinchi qatorning oʻrtasida, pastdan ikkinchi bochkani aniq ritm asosida taqqillatilsa, u ochiladi va mehmonxonaga eltuvchi yoʻlak paydo boʻladi. Himoya chorasi sifatida, boshqa fakultet talabalarini kiritmaslik maqsadida, boshqa bochka taqqillatilsa, yoki ritm asosida taqqillatilmasa, qoidani buzgan talabaning ustiga sirka quyib yuboriladi.

Mehmonxona boʻrsiq inini eslatuvchi, shinam va past shiftli boʻladi. Xona asalarisifat – sariq-qora uslubda bezatilgan, bundan tashqari, xonadagi stollar va yotoqxonalarning yumaloq eshiklari asal rangidagi, sayqallangan yogʻoch ishlatilgan.
Yogʻoch (raqsga tushayotgan boʻrsiqlar surati oʻyib chizilgan) kaminning yuqorisida ilingan portret Helga Hufflepuffni aks ettiradi.
Qasrning pastki qismida joylashgan, yer bilan deyarli bir tekislikdagi oynalar tashqaridagi oʻtlar va moychechaklarning yoqimli koʻrinishini taqdim etadi. Bunday past oynalarga qaramasdan, mehmonxona doim quyosh nuriga toʻlib turadi.
## Rouling fakultet haqida
*"Men kitoblar seriyasini chiqarishni rejalashtirayotganimda, Garri Potter Hogwartsda boʻlgan vaqtida, har bir fakultet mehmonxonalariga kirib koʻrishini kutgan edim. Keyinchalik esa, tushunib yetdimki, Hufflepuff xonasiga kirish uchun aytarli sabab yoʻq edi. Nima boʻlishidan qatʼI nazar, xona baribir men uchun, qolgan uchtasidek real edi va men Hufflepuff talabalari darsdan keyin oshxona tomonga shoshib ketishayotganlarida, aynan qayerga ketayotganini har doim bilar edim".*
## Qiziq faktlar
Hufflepuff mehmonxonasining koʻrinishi seriyadagi hech bir kitob va filmda tasvirlanmagan. Lekin, keyinchalik, Pottermore (hozirgi nomi – *"Wizarding World"*) saytida xonaning *"Hufflepuff talabalarining qarorgohi"* nomi bilan birinchi illyustratsiyalari nashr etilgan.
## Koʻrinishlar
* Garri Potter va Alanga Kubogi (faqat aytib oʻtilgan)
* Garri Potter va Ajal Tuhfalari (faqat aytib oʻtilgan)
* LEGO Garri Potter: 1-4 yosh (birinchi koʻrinish)
* Pottermore (Wizarding World)
* Harry Potter: Hogwarts Mystery
* Hogwarts Legacy (2023)
## Manbalar
Joʻra Saidov (quloq)

**Joʻra Saidov** (1899-yil, Narpay, Samarqand – 1938-yil, Moskva) – sobiq quloq. Stalin davri qatagʻoni qurboni boʻlgan.

## Biografiyasi

Joʻra Saidov 1899-yilda Samarqand viloyatining Narpay tumani Qarnoq qishlogʻida tavallud topgan.
Ijtimoiy kelib chiqishi savdogar. Boshlangʻich taʼlimni olgan. Partiyasiz. Millati – oʻzbek. Uning qoʻl ostida bir ot, bir mol, bir qoʻy, bir gektar mevazor bogʻ va guruch sotiladigan doʻkon boʻlgan. Ushbu mulklari tufayli quloqqa tortilgan.

Joʻra Saidov ustidan ikki marta sud majlisi oʻtkazilgan. Dastlab 1927-yilda 3 yillik qamoq jazosi berilgan. Keyinroq qamoqdan qochib ketadi. Natijada ikkinchi marta 1934-yilda OʻzSSR Jinoyat kodeksining 109-moddasiga koʻra otishga hukm qilingan. Oʻlim jazosi keyinroq 10 yillik qamoq jazosi bilan almashtirilgan. Jazo muddatini Dmitlagda oʻtagan. Joʻra Saidov 1938-yil 22-fevralda lagerdalik vaqti qamoqqa olinadi. Bunga sabab sifatida doimiy ravishda partiya va hukumat rahbarlariga tuhmat qilish, aksilshoʻroviy faoliyat olib borganlik ayblari koʻrsatiladi. Lagerda Stalin va Yejovning butun mamlakat boʻylab terror olib borayotgani Tuxachevskiy kabi sovet armiyasi rahbarlari va boshqalar otib tashlangani haqida aytgan fikrlari tergovchi Makolyov tomonidan ayblov xulosasiga kiritib qoʻyilgan. Lagerda hibsga olingandan soʻng uning ishi Moskva viloyati Ichki ishlar boshqarmasi qoshidagi „uchlik“ (rais – Apresyan, aʼzolar – Yusupov, Sheyndlin, kotib – Baronenko) tomonidan koʻrib chiqiladi. 1938-yilning 2-martida Oliy Sovet uchun oʻtkazilgan saylovlarni tanqid qilgani, hukumat va partiya rahbarlarini haqorat qilish, xalq dushmanlarini maqtash kabi ayblar bilan otishga hukm qilinadi. Oʻlim jazosi 1938-yilning 8-martida ijro etiladi. Moskvadagi Butova maydoniga dafn etilgan.

Joʻra Saidov 1990-yilning 10-fevralida butunlay oqlangan.

Joʻra Saidov oilali, 3 farzandi bor. Turmush oʻrtogʻi Bari lagerga surgun qilinayotgan paytda 30 yoshda boʻlgan. Farzandlari Bibixon 7 yosh, oʻgʻli Faxriddin 7 yosh, yana bir oʻgʻli Nasriddin 6 yoshda edi.

## Manbalar